# **ORDENS- OG ÅTFERDS REGLEMENT FOR AUSTEVOLL UNGDOMSSKULE**

Ordens- og åtferdsreglane byggjer på § 9 A-10 i Opplæringslova og er i samsvar med dei kommunale ordensreglane.

#### § 3-4.Vurdering i orden og i åtferd

*Formålet med vurdering i orden og i åtferd er å fremje sosial læring, bidra til eit trygt og godt skolemiljø og gi informasjon om orden og åtferd.*

*Grunnlaget for vurdering i orden og i åtferd er ordensreglementet til skolen, jf. opplæringslova § 9A-10. Elevane skal vere kjende med skolen sitt ordensreglement.*

*Orden heng saman med om eleven er punktleg, førebudd og følgjer opp arbeid. Åtferd heng saman med om eleven viser omsyn og respekt for andre.*

*Kompetanse i fag skal ikkje trekkjast inn i vurderinga i orden eller i åtferd. Det skal tas omsyn til føresetnadene til eleven i vurderinga.*

*Til vanleg skal det ikkje leggjast avgjerande vekt på enkelthendingar; unntaket er dersom enkelthendinga er særleg klanderverdig eller grov.*

*Endra ved*[*forskrift 29 juni 2020 nr. 1474*](https://lovdata.no/forskrift/2020-06-29-1474)*(i kraft 1 aug 2020, heile kap 3 endra)*

Ordens- og åtferdsreglane skal ta sikte på å fremja samarbeid og trivsel, respekt og medansvar for alle i skulesamfunnet.

**Elevane sine rettar:**

* Å kjenne seg trygg på skulen og på skulevegen
* Å bli møtt med respekt både av medelevar og av dei vaksne i skulesamfunnet
* Du har rett på eit reint og ryddig skuleområde, både ute og inne
* Du har rett på eit trygt og godt læringsmiljø og ein meiningsfull skulekvardag.
* Å få opplæring i samsvar med gjeldande lov og forskrift.
* Du har rett på å seie meininga di og bli høyrt i saker som vedkjem skulen

**Elevane sine plikter:**

* Møte presis og førebudd til undervisninga
* Gjere sitt beste med skulearbeid og lekser
* Ta fram bøker og utstyr når timen startar
* Skulen er arbeidsplassen din, og du skal møte fram etter skuleruta. Føresette sender melding dersom eleven er/har vore sjuk eller møter ubudd.
* Du skal møte presis, vere førebudd til timane og levere oppgåver i tide. Du skal delta aktivt i opplæringa, slik at skulen har grunnlag til å vurdere kompetansen din.
* Du skal vere med å skape eit godt arbeidsmiljø ved å oppføre deg høfleg, omsynsfullt og ansvarleg slik at ingen kjenner seg krenka eller mobba verken fysisk, digitalt eller verbalt.
* Du skal fare fint med lærebøker, datamaskiner og anna utstyr du låner av skulen. Du skal vere med å ta vare på skulebygningen og inventar slik at ingenting vert øydelagt.
* Du skal rette deg etter påtale frå dei vaksne på skulen og etter skulen sine ordensreglar.
* Viss du har med mobiltelefon på skulen, skal denne låsast inn i mobilhotellet i klasserommet.

På skulen har eg ikkje lov til:

* *Å ha med meg eller bruka tobakk, snus eller rusmiddel*
* *Å bruka mobiltelefon eller anna personleg elektronisk utstyr utan dette er spesielt avtalt. Jf. §2-9 i Opplæringslova. Mobiltelefon skal leggast avslått i «mobilhotellet» når skulen startar*
* *Å ta eller formidle bilete, film, lyd eller tekst av/om personar i skulemiljøet*
* *Å dela elevarbeid som bilete, film eller lyd på sosiale media*
* *Å ha med is, snop, chips, brus, energidrikk eller andre koffeinhaldig drikkar.*
* *Å ha med kniv eller gjenstandar som kan skada andre.*
* *Å utføre handlingar som påfører andre ubehag som t.d. snøballkasting eller væte andre med vatn eller andre væsker*

**Sanksjonar:**

1. Få tilsnakk/merknad/ringe heim.
2. Bli vist ut av klasserommet for resten av timen.
3. Bli sendt til samtale med rektor.
4. Skriftleg melding heim.
5. Måtte erstatte det som er øydelagt, betale for reperasjon eller rydde opp etter seg.
6. Bli utvist for resten av dagen.
7. Bli sett ned i orden- eller åtferdskarakter.
8. Bli utvist inntil tre dagar.

**Framgangsmåte ved iverksetjing av sanksjonar:**

* Lærar/kontaktlærar kan setje i verk punkt A-D etter at eleven har fått forklart seg, utan at eleven treng å vere samd med læraren.
* Rektor kan setje i verk punkt E-G etter samtale med eleven, kontaktlærar og eventuelt føresette.
* Rektor kan berre setje i verk utvising for ein eller fleire dagar etter samtale med kontaktlærar og elev, og etter at føresette har blitt informert og fått sagt meininga si. Utvising er eit einskildvedtak som ein har ankerett på etter forvaltningslova. Anken skal stilast til rektor.

**FORSKRIFT TIL ORDENSREGLANE**  
   
**1. Konsekvensar ved brot på reglane:**  
Det er viktig at alle på skulen, både tilsette, elevar og føresette, kjenner skulen sitt regelverk, og har ei klar forståing av kvifor det er slik. Dermed vil skulen sin reaksjon på regelbrot vera tydeleg og forventa, og det er sannsynleg at dette kan redusera brot på skulen sine reglar. Alle føresette får orden- og åtferdsreglementet heim. I tillegg ligg ordensreglementet på skulen si heimeside.  
  
Ved iverksetjing av tiltak som er lista opp nedanfor er det viktig med informasjon om årsaka til skulen sin reaksjon. I alvorlege saker skal eleven ha høve til å forklare seg munnleg for den som skal ta avgjerd om skulen sin reaksjon. Når det er snakk om konsekvensar for brot på reglane, er den kommunikasjonen som skjer mellom heim, elev og skule langt viktigare enn reaksjonen i seg sjølv. Målet er at eleven i ettertid skal unngå handlingar som kan føra til nye reaksjonar frå skulen si side. Når det er snakk om utvising for heile dagar, skal alltid dei føresette vera orienterte om saka. Vedtaket om utvising er alltid eit enkeltvedtak med klagerett. Unnatak er utvising for resten av ein skuledag, då vert dei føresette orientert munnleg før eleven vert vist bort.  
   
**1.1. Melding frå / til heimen**

* Ved sjukdom. Dersom ein elev må vera borte frå skulen pga. sjukdom, skal heimen kontakta skulen tidleg første fråværsdag. Heimen sender melding når eleven kjem tilbake til skulen.
* Manglande heimearbeid. Skulen ventar at eleven har gjort heimearbeid når eleven kjem på skulen. Dersom eleven grunna sjukdom eller annan grunn ikkje har gjort arbeidet sitt, må heimen melde frå om dette til lærar.
* Søknad om fri. Kontaktlærar kan gi fri frå skulen i inntil 1 dag. Ønskjer ein å søkja eleven fri frå skulen utover dette, gjer ein det på eige skjema til rektor. Det vert ikkje gitt fri til fritidsreiser for elevar på 10.trinn i eksamensperioden i mai/juni. Reglar og søknadsskjema for permisjonar ligg på skulen si nettside.
* Brot på reglar.Ved gjentatte brot på reglane og ved alvorlege brot på reglane skal heimen ha melding om det som har skjedd. Meldinga skal vera skriftleg. Kontaktlærar har ansvar for at slik melding blir gitt.
* Åtferd. Når ein elev ikkje rettar seg etter tilsnakk, (døme: Leverer ikkje frå seg gjenstandar som ein ikkje skal ha på skulen, sluttar ikkje med uønska aktivitet ol.) får kontaktlærar melding. Kontaktlærar tar kontakt med heimen med ein gong. Dersom heimen ikkje kan hjelpa til, vurderer rektor utvising for resten av dagen (sjå utvising).  
     
  **1.2 Bortvising frå klassen**
* Dersom ein elev etter gjentekne beskjedar ikkje vil arbeide i timen, eller framleis uroar undervisninga, kan eleven bli vist bort frå timen av faglærar. Eleven tek med seg skulearbeidet og blir plassert i eige rom. Faglærar melder frå til kontaktlærar som gir melding til heimen same dag.
* Gjentek dette seg, kan eleven bli tatt ut av klassen og gitt undervisning på ein annan stad dersom skulen finn dette mest tenleg for eleven og medelevar. Her vil ein i lag med eleven prøva å koma fram til ei ordning som gjer at eleven kan vera i klassen att. Heimen skal orienterast om at denne konsekvensen kan bli aktuell før den blir tatt i bruk.

**1.3. Utvising frå skulen**  
Ein elev som ikkje rettar seg etter gjentekne beskjedar, og som held fram med si dårlege  
åtferd, kan visast bort frå skulen av rektor for resten av skuledagen. Heimen får melding  
før eleven vert vist bort.  
Ved særs alvorlege brot på reglane kan ein elev bli utvist frå skulen for inntil tre dagar.  
Rektor gjer vedtak om utvising etter samtale med eleven og drøfting med lærarane til  
eleven. Utvisingsvedtaket vert gjort som eit enkeltvedtak, og dei føresette skal gjerast merksame på at dei har klagerett etter forvaltningslova § 28.  
Døme på hendingar som kan føre til utvising: (Jf. § 9A om eleven sitt psykososiale miljø)

* Eleven øydelegg arbeidsmiljøet i klassen eller på skulen.
* Eleven mobbar og trakasserer medelevar eller personale med ord og/eller handlingar.
* Eleven viser respektlaus framferd.
* Eleven set andre si helse i fare ved å ha med seg eller bruke farlege gjenstandar.
* Eleven bruker, eller er synleg påverka av rusmiddel i skuletida

Når elevar blir utvist frå skulen for resten av ein skuledag, eller for fleire dagar, skal det vera  
samtale mellom skulen og heimen. Rektor har ansvaret.

**1.5. Andre konsekvensar**

• Ved mistanke om at ein elev røykjer eller snusar på skulen, vil heimen få melding om dette. Dersom ein elev røykjer eller snusar på skulen vil det føre til merknad. Ved gjentaking blir det nedsett åtferdskarakter.

• Bruk av mobiltelefon i strid med reglane fører til merknad og inndraging av telefon for resten av skuledagen.

• Bruk av elevpc i strid med gjeldande reglar for elevar i Austevoll, kan føre til inndraging av pc

• Ved skadeverk og/eller tjuveri, kan elevar bli melde til politiet og eleven eller foreldre til den som har utført skadeverket og/eller tjuveriet, bli erstatningspliktige etter gjeldande lovverk.

• Utløysing av falsk brannalarm blir utan unntak meld til politiet.

• Alvorleg mobbing av elevar og/eller tilsette, i eller utanom skuletid, blir i tillegg til andre sanksjonar, meld til politiet.

• Arbeidsplikt utanom skuletid som konsekvens etter t.d. hærverk, kan nyttast.

   
**2. Karaktersetjing i orden og åtferd**

Vi krev at alle elevar og føresette er kjende med skulen sitt ”Reglement for orden, åtferd og trivsel”. Eit overordna prinsipp er at alle i skulesamfunnet, både elevar og personale, skal visa kvarandre respekt. Einskildhendingar skal til vanleg ikkje ha avgjerande innverknad på karakteren i åtferd. Unntak frå dette er særs grove brot på skulen sine reglar.(jf. Forskrift til opplæringslova § 3-5) Minst 2 gonger pr. halvår sender kontaktlærar heim ein statusrapport i orden og åtferd for kvar elev i klassen.

**2.1. Kriterium for beste åtferdskarakter (God)**

Dette krev skulen av deg som elev:

• At du snakkar ordentleg til medelevar, lærarar og andre tilsette

• At du er høfleg, ærleg og hjelpsam

• At du viser toleranse

• At du rettar deg etter tilsnakk

• At du går føre som eit godt døme; viser vanleg god folkeskikk

• At du viser respekt for andre sin eigedom, andre si tid og arbeidsro

• At du viser vilje til samarbeid • At du ikkje plagar / mobbar andre.

**2.2. Døme på åtferd som kan føra til nedsett karakter:**

• Forstyrring av læringsmiljøet ved mas og uro

• Øydelegging av arbeidsmiljøet

• Fusk og plagiering

• Hærverk

• Banning og annan uhøvisk ordbruk retta mot andre over tid

• Uhøvisk og krenkande framferd

• Spytting

• Plaging / mobbing

• Trugslar og valdshandlingar

• Å vera uærleg

• Ikkje rettar seg etter beskjed frå vaksne

• Gjentak av brot på ordensreglane

• Ha med seg eller bruke rusmiddel (både i skuletida og på arrangement i regi av skulen)

Grad, situasjon og gjentaking av uønska åtferd vil avgjere om karakteren vert sett ned til Nokså God (Ng) eller Lite God (Lg).

**2.3. Kriterium for orden.**

Dette gir ordensmerknad:

• Gløymt bøker – gløymt lekser – gløymt nødvendig utstyr

• La vere å ta fram bøker og utstyr når timen tek til

• Ordenselev let vere å utføre oppgåvene sin

• Å sitje med ytterjakke eller hovudplagg på i timane (religiøst hovudplagg unnateke)

• Kasta boss andre stader enn i bosskorga

• Møta for seint til time, vandring i gangane

• Bruk av mobiltelefon og kamera i strid med reglane, tillegg til inndraging

• Vera utanfor skuleområdet

• Røyking/snusing/bruk av snop (brus, slikkepinn, is m.m. Sjå tiltaksplan røyking/snusing)

**2.4. Karaktersetjing**

**2.4.1 Orden:**

Ved 5 merknader: Bekymringsmelding til føresette og invitasjon til samtale med kontaktlærar. Viser ikkje eleven betring, blir det vurdert om eleven skal få nedsett karakter.

**2.4.2 Åtferd:**

Ved 5 merknader: Bekymringsmelding til føresette og invitasjon til samtale med kontaktlærar. Viser ikkje eleven betring, blir det vurdert om eleven skal få nedsett karakter.

Skulen sitt ordens- og åtferdsreglement kan fråvikast etter særskilt avtale med tilsette.

Ordensreglement for Austevoll ungdomsskule er revidert for 2020.

j0339252